
	ZADEVA: Uredba o izvajanju podintervencije izmenjava znanja in prenos informacij s področja intervencije dobrobit živali za leto 2023 - predlog za obravnavo

	1. Predlog sklepov vlade:

	Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednji

SKLEP:

Vlada Republike Slovenije je izdala Uredbo o izvajanju podintervencije izmenjava znanja in prenos informacij s področja intervencije dobrobit živali za leto 2023, in jo pošlje v objavo v Uradni list Republike Slovenije.

                                                                                                  Barbara Kolenko Helbl                                                       

                                                                                                   generalna sekretarka 

Priloga:

- Predlog Uredbe o izvajanju podintervencije izmenjava znanja in prenos informacij s področja intervencije dobrobit živali za leto 2023.
Sklep prejmeta:

· Ministrstvo za kmetijstvo, gozdarstvo in prehrano,

· Služba Vlade Republike Slovenije za zakonodajo.


	2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:

	(Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.)

	3.a Osebe, odgovorne za strokovno pripravo in usklajenost gradiva:

	– Maša Žagar, generalna direktorica Direktorata za kmetijstvo,

– Andrej Hafner, vodja Sektorja za pravno sistemske zadeve v kmetijstvu,

– mag. Andreja Komel, vodja Sektorja za strukturno politiko in razvoj podeželja, Direktorat za kmetijstvo.

	3.b Zunanji strokovnjaki, ki so sodelovali pri pripravi dela ali celotnega gradiva:

	(Navedite osebno ime zunanjega strokovnjaka ali firmo in naslov pravne osebe, ki je sodelovala pri pripravi predloga predpisa ali splošnega akta za izvrševanje javnih pooblastil.

(Navedite s tem povezane stroške, ki bremenijo javnofinančna sredstva ali navedite, da sodelovanje strokovnjaka ni povezano z javnofinančnimi izdatki.)

	4. Predstavniki vlade, ki bodo sodelovali pri delu državnega zbora:

	(Navedite imena in priimke ter funkcije ali nazive.)

	5. Kratek povzetek gradiva:

	Predlog Uredbe o izvajanju podintervencije izmenjava znanja in prenos informacij s področja intervencije dobrobit živali za leto 2023 podrobneje ureja namen in cilje podpore, upravičenca in udeleženca, pogoje za dodelitev podpore, merila za ocenjevanje vlog na javni razpis, obveznosti upravičenca iz odločbe o pravici do sredstev, zahtevek za izplačilo sredstev, javni razpis, finančne določbe, upravne sankcije. Hkrati z uredbo o izvajanju podintervencije izmenjava znanja in prenos informacij s področja intervencije dobrobit živali za leto 2023 je treba upoštevati tudi splošne skupne pogoje za izvajanje intervencij, ki jih ureja uredba o skupnih določbah za izvajanje intervencij.


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:

· nacionalne dokumente razvojnega načrtovanja

· razvojne politike na ravni programov po strukturi razvojne klasifikacije programskega proračuna

· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:

(Samo če izberete DA pod točko 6.a.)

Za celotno obdobje izvajanja za intervencije izmenjava znanja in prenos informacij, iz strateškega načrta skupne kmetijske politike 2023–2027 je predvidenih skupaj 3.135.000 eurov javnih sredstev (Priloga 2 Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 za Republiko Slovenijo, Uradni list Republike Slovenije št. 77/23). Delež sofinanciranja iz EKSRP je 33,90 %, iz nacionalnega proračuna pa 66,10 %. 
Upravičencu iz podintervencije izmenjava znanja in prenos informacij se sredstva izplača v enkratnem znesku po oddaji zahtevka za izplačila sredstev po dejansko opravljenih dejavnostih izmenjave znanj. Tako kmetijska gospodarstva niso prejemniki sredstev, temveč končni prejemniki storitev prenosa znanja in svetovanja izvedenih v okviru ukrepov prenosa znanja in svetovanja. Prejemniki sredstev so izvajalci dejavnosti izmenjave znanja in prenosa informacij.

Sredstva za posamezno leto se zagotavljajo na proračunski postavki 221065 Skupni strateški načrt 2023-2027 – EKSRP – slovenska udeležba in proračunski postavki 221064 Skupni strateški načrt 2023-2027 – EKSRP – EU, kot je razvidno iz tabele »Ocena finančnih posledic« v nadaljevanju. Prikazani podatki so prevzeti iz evidenčnega projekta.  
V letu 2023 bo objavljen prvi javni razpis za namen izvedbe usposabljanj namenjene zavezancem iz intervencije dobrobit živali, izplačila v predvideni višini 285.000,00 bodo izplačana v letu 2024.




	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Ministrstvo za kmetijstvo, gozdarstvo in prehrano
	2330-21-5119
Skupni strateški načrt 2023-2027 EKSRP
	221064 - Skupni strateški načrt 2023-2027 - EKSRP - EU
	0
	96.615,00

	Ministrstvo za kmetijstvo, gozdarstvo in prehrano
	2330-21-5119
Skupni strateški načrt 2023-2027 EKSRP
	221065 - Skupni strateški načrt 2023-2027 - EKSRP - slovenska udeležba
	0
	188.385,00

	
	
	
	
	

	SKUPAJ
	0
	285.000,00

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	Ministrstvo za kmetijstvo, gozdarstvo in prehrano
	
	
	0
	

	Ministrstvo za kmetijstvo, gozdarstvo in prehrano
	
	
	0
	

	SKUPAJ
	0
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	OBRAZLOŽITEV:

I. Ocena finančnih posledic, ki niso načrtovane v sprejetem proračunu

V zvezi s predlaganim vladnim gradivom se navedejo predvidene spremembe (povečanje, zmanjšanje):

· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
II. Finančne posledice za državni proračun

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:

II.a Pravice porabe za izvedbo predlaganih rešitev so zagotovljene:

Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:

· proračunski uporabnik, ki bo financiral novi projekt oziroma ukrep,

· projekt oziroma ukrep, s katerim se bodo dosegli cilji vladnega gradiva, in 

· proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.

II.b Manjkajoče pravice porabe bodo zagotovljene s prerazporeditvijo:

Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.

II.c Načrtovana nadomestitev zmanjšanih prihodkov in povečanih odhodkov proračuna:

Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.



	7.b Predstavitev ocene finančnih posledic pod 40.000 EUR:

(Samo če izberete NE pod točko 6.a.)

Kratka obrazložitev



	8. Predstavitev sodelovanja z združenji občin:

	Vsebina predloženega gradiva (predpisa) vpliva na:

· pristojnosti občin,

· delovanje občin,

· financiranje občin.


	NE

	Gradivo (predpis) je bilo poslano v mnenje: 

· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE
Predlogi in pripombe združenj so bili upoštevani:

· v celoti,

· večinoma,

· delno,

· niso bili upoštevani.

Bistveni predlogi in pripombe, ki niso bili upoštevani.



	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:

Datum objave: 22.08.2023
V razpravo so bili vključeni: 

· nevladne organizacije, 

· predstavniki zainteresirane javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):
Upoštevani so bili:

· večinoma.

Bistvena mnenja, predlogi in pripombe, ki niso bili upoštevani, ter razlogi za neupoštevanje:



	10. Pri pripravi gradiva so bile upoštevane zahteve iz Resolucije o normativni dejavnosti:
	DA

	11. Gradivo je uvrščeno v delovni program vlade:
	NE

	                                                        Irena Šinko

                                                          ministrica                                  

                                     


PREDLOG

EVA (2023-2330-0102)

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

UREDBO

o izvajanju podintervencije izmenjava znanja in prenos informacij s področja intervencije dobrobit živali za leto 2023
1. člen

(vsebina)

(1) Ta uredba ureja izvajanje podintervencije izmenjava znanja in prenos informacij, iz strateškega načrta, ki ureja skupno kmetijsko politiko za obdobje 2023–2027 (v nadaljnjem besedilu: SN SKP), glede usposabljanja s področja intervencije dobrobit živali za leto 2023. SN SKP je dostopen na osrednjem spletnem mestu državne uprave in na spletni strani skupne kmetijske politike. 

(2) Ta uredba določa namen podpore, upravičence, pogoje za dodelitev sredstev, merila za ocenjevanje vlog, pogoje za izplačilo sredstev, obveznosti, upravne sankcije, upravičene stroške in finančne določbe za izvajanje Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435, z dne 06.12.2021, str. 1), zadnjič spremenjene z Delegirano uredbo Komisije (EU) 2023/370 z dne 13. decembra 2022 o dopolnitvi Uredbe (EU) 2021/2115 Evropskega parlamenta in Sveta v zvezi s postopki, roki za predložitev zahtevkov držav članic za spremembe strateških načrtov SKP in nadaljnjimi primeri, v katerih se največje število sprememb strateških načrtov SKP ne uporablja (UL L št. 51 z dne 20. 2. 2023, str. 25 v nadaljnjem besedilu: Uredba 2021/2115/EU).

2. člen

(podintervencija)

S to uredbo se ureja izvajanje podintervencije izmenjava znanja in prenos informacij iz 78. člena Uredbe 2021/2115/EU glede usposabljanja s področja intervencije dobrobit živali za leto 2023 (v nadaljnjem besedilu: podintervencija izmenjava znanja in prenos informacij).

3. člen

(namen in cilji podintervencije)
(1) Namen podintervencije izmenjava znanja in prenos informacij je izvedba dejavnosti izmenjave znanj in prenosa informacij, namenjene udeležencem, ki se v skladu z uredbo, ki ureja intervencijo dobrobit živali za leto 2023, udeležijo usposabljanja s področja intervencije dobrobit živali. 

(2) Cilj podintervencije izmenjava znanja in prenos informacij je povečati raven usposobljenosti udeležencev iz prejšnjega odstavka. 

(3) Predmet podpore pri podintervenciji izmenjava znanja in prenos informacij se šteje za drugo dejavnost v skladu z uredbo, ki ureja skupne določbe za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 (v nadaljnjem besedilu: uredba o skupnih določbah za izvajanje intervencije).

4. člen

(dejavnost izmenjave znanj in prenosa informacij)

(1) Dejavnosti izmenjave znanj in prenosa informacij so usposabljanja s področja dobrobit živali (v nadaljnjem besedilu: usposabljanje). 

(2) Usposabljanja iz prejšnjega odstavka se izvedejo glede na posamezno vrsto živali in sicer za govedo, drobnico, prašiče in konje, obsegajo pa najmanj naslednje vsebine:

1. informiranje upravičencev o izvajanju intervencije dobrobit živali, ki vključujejo najmanj namen intervencije, vstopne pogoje v intervencijo;

2. predstavitev intervencije dobrobit živali in posameznih podintervencij iz te intervencije;

3. predstavitev vseh zahtev posamezne podintervencije iz intervencije dobrobit živali, ki vključujejo najmanj predstavitev pogojev za izpolnjevanje, posamezne zahteve ter zmanjšanja plačil;

4. identifikacija in registracija živali, ki zajema najmanj označitev živali, vodenje registra na gospodarstvu;

5. seznanitev s težavami na terenu pri izvajanju pregledov na kraju samem za posamezno podintervencijo iz intervencije dobrobit živali.

(3) Usposabljanja iz prvega odstavka tega člena niso del storitev javnih služb ali financirana iz drugih javnih sredstev oziroma niso del javnoveljavnih izobraževalnih programov poklicnega, srednjega in višjega strokovnega izobraževanja ter javnoveljavnih študijskih programov.

(4) Udeležba na usposabljanju je za udeležence iz prvega odstavka tega člena brezplačna.

5. člen

(upravičenec)

Upravičenec za dodelitev podpore iz podintervencije izmenjava znanja in prenos informacij je izvajalec usposabljanja, ki je pravna oseba in izpolnjuje pogoje iz 8. člena te uredbe.

6. člen

(vložitev in obravnava vloge)

(1) Sredstva se razpišejo z odprtim javnim razpisom v skladu z zakonom, ki ureja kmetijstvo. 

(2) Oddaja vlog na javni razpis se začne prvi delovni dan po izteku deset dni od objave javnega razpisa v Uradnem listu Republike Slovenije.

(3) Vlagatelju se sredstva odobrijo glede na ocenjeno število udeležencev usposabljanja in višino poenostavljenega stroška iz 10. člena te uredbe oziroma do višine razpoložljivih razpisanih sredstev.

(4) Podrobneje se dokazila glede izpolnjevanja pogojev iz 8. in 12. člena te uredbe opredelijo v javnem razpisu.

7. člen

(odrek pravici do sredstev)

Če se upravičenec odreče pravici do sredstev iz odločbe o pravici do sredstev, o tem v skladu z zakonom, ki ureja kmetijstvo, pisno obvesti Agencijo Republike Slovenije za kmetijske trge in razvoj podeželja v 30 dneh od dneva izdaje odločbe o pravici do sredstev.

8. člen

(pogoji za dodelitev podpore)

(1) Vlagatelj mora poleg splošnih pogojev za dodelitev podpore iz uredbe o skupnih določbah za izvajanje intervencij ob vložitvi vloge na javni razpis izpolnjevati tudi naslednje pogoje:

1. ima najmanj dve koledarski leti pred letom objave javnega razpisa pri Agenciji Republike Slovenije za javno pravne evidence registrirano vsaj eno dejavnost v skladu s predpisom, ki ureja standardno klasifikacijo dejavnosti, pod naslednjo šifro: 

a) 85.310 Srednješolsko splošno izobraževanje,

b) 85.320 Srednješolsko poklicno in strokovno izobraževanje,

c) 85.421 Višješolsko izobraževanje,

č) 85.422 Visokošolsko izobraževanje,

d) 85.590 Drugje nerazvrščeno izobraževanje, izpopolnjevanje in usposabljanje,

e) 72.110 Raziskovalna in razvojna dejavnost na področju biotehnologije, ali

f) 72.190 Raziskovalna in razvojna dejavnost na drugih področjih naravoslovja in tehnologije;

2. priloži program usposabljanja, ki vsebuje opis vsebine usposabljanja, način izvedbe, okvirno lokacijo in terminski načrt izvedbe usposabljanja; 

3. navede število udeležencev, za katere bodo do roka za izvedbo usposabljanj iz predpisa, ki ureja intervencijo dobrobit živali, izvedena usposabljanja;

4. priloži poimenski seznam kvalificiranih predavateljev, ki bodo izvajali usposabljanja in izpolnjujejo pogoje glede usposobljenosti in referenc. Šteje se, da je pogoj iz te točke izpolnjen, če ima predavatelj:

a) najmanj izobrazbo, pridobljeno po študijskem programu prve stopnje, oziroma izobrazbo, ki ustreza ravni izobrazbe, pridobljene po študijskih programih prve stopnje, in je v skladu z zakonom, ki ureja slovensko ogrodje kvalifikacij, uvrščena na 7. raven, ali najmanj izobrazbo, pridobljeno po študijskih programih za pridobitev višje izobrazbe, sprejetih pred 1. januarjem 1994, in je v skladu z zakonom, ki ureja slovensko ogrodje kvalifikacij, uvrščena na 6. raven veterinarske, kmetijske, agronomske ali živinorejske smeri;

b) najmanj tri leta delovnih izkušenj in 

c) najmanj eno referenco z udeležbe na izobraževanjih s področja dobrobit živali.

(2) Pogoje iz 4. točke prejšnjega odstavka vlagatelj izkaže z: 

a) za ustrezno izobrazbo:
· če je bila pridobljena pred letom 2006 oziroma je bila pridobljena izven Republike Slovenije: s kopijo diplomske listine ali drugo verodostojno listino, ki dokazuje stopnjo in smer pridobljene izobrazbe;

· če je bila pridobljena od leta 2006 dalje: z navedbo naziva institucije, kjer je bila izobrazba pridobljena ter številko izdanega potrdila;

b) za delovne izkušnje: s kopijo pogodbe o zaposlitvi, kopijo delovne knjižice, izjavo delodajalca ali drugimi listinami, ki dokazujejo ustrezne delovne izkušnje;
c) za reference: s kopijo potrdila o udeležbi na različnih dogodkih, povezanih z dobrobitjo živali, pri čemer je dogodek, povezan z dobrobitjo živali, lahko usposabljanje, izobraževanje, udeležba na seminarju, konferenci, delavnici, zborovanju, simpoziju, kongresu, strokovnem izpopolnjevanju ali drugih tovrstnih dogodkih. 
9. člen

(merila za izbor vlog)

(1) Vloge, vložene na javni razpis, se točkujejo na podlagi naslednjih meril za izbor:
· vključevanje različnih deležnikov v sistem prenosa znanj in inovacij v kmetijstvu; 

· sodelovanje pri projektih;

· izkušnje s področja izvedbe usposabljanj odraslih s področja kmetijstva;

· inovativne oblike izvedbe usposabljanj.

(2) Med vlogami, prispelimi na javni razpis, se izberejo vloge, ki dosežejo minimalni vstopni prag 51 točk od skupno 100 točk do porabe razpisanih sredstev oziroma do objave zaprtja javnega razpisa na osrednjem spletnem mestu državne uprave in na spletni strani skupne kmetijske politike.

(3) Podrobneje se merila iz prvega odstavka tega člena in točkovalnik za ocenjevanje vlog opredelijo v javnem razpisu.

10. člen

(finančne določbe)

(1) Skupni znesek za dodelitev podpore iz te uredbe je 285.000,00 EUR. 
(2) Podpora se dodeli v obliki povračila poenostavljenih stroškov iz uredbe o skupnih določbah za izvajanje intervencij kot strošek na enoto, ki znaša 8 EUR na uro na udeleženca usposabljanja.

(3) Višina poenostavljenega stroška iz prejšnjega odstavka je opredeljena z Metodologijo izračuna standardnega stroška na enoto za stroške prenosa znanj v okviru podintervencije izmenjava znanj in prenos informacij ter usposabljanja svetovalcev iz strateškega načrta skupne kmetijske politike 2023–2027, ki je objavljena na osrednjem spletnem mestu državne uprave in na spletni strani skupne kmetijske politike.

(4) Upravičencu se sredstva izplačajo glede na število udeležencev usposabljanja in višino poenostavljenega stroška iz drugega odstavka.

11. člen

(obveznosti upravičenca)

Poleg splošnih obveznosti upravičenca iz uredbe o skupnih določbah za izvajanje intervencij mora upravičenec pred oddajo zahtevka za izplačilo sredstev izpolniti tudi naslednje obveznosti:

· izvesti usposabljanja do roka, ki je v zvezi z usposabljanji določen v uredbi, ki ureja intervencijo dobrobit živali;

· izvesti usposabljanja s kvalificiranimi predavatelji. Če v času izvedbe usposabljanja upravičenec zamenja predavatelja, mora spremembo sporočiti na Agencijo Republike Slovenije za kmetijske trge in razvoj podeželja ter priložiti dokazila o izpolnjevanju pogojev iz 4. točke prvega odstavka 8. člena te uredbe; 

· vnesti udeležence usposabljanja v evidenco o izobraževanju, usposabljanju in svetovanju za potrebe kmetijstva in razvoja podeželja iz zakona, ki ureja kmetijstvo, v 30 dneh po roku za izvedbo usposabljanja iz uredbe, ki ureja intervencijo dobrobit živali; 

· pripraviti gradivo za vsebino usposabljanja, ki je oblikovano v skladu s predpisom, ki ureja dostopnost spletišč in mobilnih aplikacij;

· poslati gradivo iz prejšnje točke v 30 dneh po roku za izvedbo usposabljanja iz uredbe, ki ureja intervencijo dobrobit živali, na Ministrstvo za kmetijstvo, gozdarstvo in prehrano (v nadaljnjem besedilu: ministrstvo) za objavo na osrednjem spletnem mestu državne uprave in na spletni strani skupne kmetijske politike.
12. člen

(zahtevek za izplačilo sredstev)

(1) Poleg splošnih pogojev ob vložitvi zahtevka za izplačilo sredstev iz uredbe o skupnih določbah za izvajanje intervencij mora upravičenec ob vložitvi zahtevka za izplačilo izpolnjevati tudi naslednje pogoje:

· priložiti mora poročilo o izvedenih usposabljanjih, iz katerega je razviden seznam udeležencev, ločeno glede na tiste udeležence, za katere uveljavlja izplačilo sredstev in za katere ne uveljavlja zahtevka za izplačilo sredstev; 

· priložiti mora skenogram podpisane liste prisotnosti oziroma izpis prisotnosti, če se usposabljanje izvede v spletni obliki. 

(2) Zahtevek za izplačilo sredstev se vloži po 1. 6. 2024.
13. člen

(upravne sankcije)

Upravičencu, ki ne izpolnjuje obveznosti iz prejšnjega člena, se določijo naslednje sankcije:

· če upravičenec ne izvede usposabljanj, kot jih je previdel v vlogi na javni razpis, se do konca izvajanja SN SKP izključi iz prejemanja podpore v okviru te podintervencije;

· upravičencu, ki do roka za izvedbo usposabljanja iz uredbe, ki ureja intervencijo dobrobit živali, ne izvede vseh usposabljanj, ki jih je predvidel v vlogi na javni razpis, se zahtevek za izplačilo sredstev ne izplača;

· za vsako usposabljanje, za katero upravičenec ne pripravi gradiva ali če gradivo ni pripravljeno v skladu s predpisom, ki ureja dostopnosti spletišč in mobilnih aplikacij ali gradiva ne pošlje ministrstvu, se zniža zahtevek za izplačilo sredstev za 10 %..
KONČNA DOLOČBA

14. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

OBRAZLOŽITEV

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Uredba o izvajanju podintervencije izmenjava znanja in prenos informacij s področja intervencije dobrobit živali za leto 2023, se izdaja na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) in Strateškega načrta Skupne kmetijske politike za Slovenijo za obdobje 2023–2027, ki je bil potrjen z Izvedbenim sklepom Komisije št. C(2022) 7574 z dne 28. 10. 2022 o odobritvi strateškega načrta SKP za obdobje 2023-2027 za Slovenijo za podporo Unije, ki se financira iz Evropskega kmetijskega jamstvenega sklada in Evropskega kmetijskega sklada za razvoj podeželja. Intervenciji, ki ju ureja ta uredba, imata pravno podlago v 78. členu Uredbe 2021/2115/EU.

2. Rok za izdajo uredbe, določen z zakonom

Zakon roka za izdajo te uredbe ne predpisuje, vendar je pravočasno sprejetje te uredbe ključno za pripravo in objavo javnih razpisov na podlagi zakona, ki ureja kmetijstvo. Da bi zagotovili pravočasno objavo javnega razpisa v letu 2023, je pomembno, da se uredba, ki določa namen podpore, upravičence, pogoje za dodelitev sredstev, merila za ocenjevanje vlog, pogoje za izplačilo sredstev, obveznosti, upravne sankcije in finančne določbe sprejme čim prej. Javni razpis je odprtega tipa. 
Uredba je vezana na sprejetje in veljavnost Uredbe o skupnih določbah za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027 za Republiko Slovenijo, ki določa splošne skupne pogoje za izvajanje intervencij (v nadaljnjem besedilu: uredba o skupnih določbah za izvajanje intervencij).

3. Splošna obrazložitev predloga uredbe, če je potrebna

Uredba o izvajanju podintervencije izmenjava znanja in prenos informacij s področja intervencije dobrobit živali za leto 2023 podrobneje ureja namen in cilje podpore, upravičenca in udeleženca, pogoje za dodelitev podpore, merila za ocenjevanje vlog na javni razpis, obveznosti upravičenca iz odločbe o pravici do sredstev, zahtevek za izplačilo sredstev, javni razpis, finančne določbe, upravne sankcije. Hkrati z Uredbo o izvedbi podintervencije izmenjava znanja in prenos informacij, iz strateškega načrta skupne kmetijske politike 2023–2027, glede usposabljanja s področja intervencije dobrobit živali za leto 2023 je treba upoštevati tudi splošne skupne pogoje za izvajanje intervencij, ki jih ureja uredba o skupnih določbah za izvajanje intervencij.
4. Predstavitev presoje posledic za posamezna področja, če te niso mogle biti celovito predstavljene v predlogu zakona

/

II. VSEBINSKA OBRAZLOŽITEV PREDLAGANIH REŠITEV

1. in 2. člen opredelita pravne podlage EU in nacionalne podlage za izvajanje te uredbe, opredeli tudi podintervencija, ki je predmet urejanja te uredbe.

Izmenjava znanj in prenos informacij se šteje za drugo dejavnost v skladu z uredbo, ki ureja skupne določbe za izvajanje intervencij razvoja podeželja, ki niso vezane na površino ali živali, iz strateškega načrta skupne kmetijske politike 2023–2027.

S 3. do 7. členom se za podintervencijo izmenjava znanja in prenos informacij urejajo namen in cilji podpore, dejavnosti izmenjave znanj in prenos informacij, upravičenca in udeleženca, vložitev in obravnava vlog, odrek pravici do sredstev.

Z 8. členom so poleg pogojev iz uredbe o skupnih določbah za izvajanje intervencij, za podintervencijo izmenjava znanj in prenos informacij, opredeljeni tudi drugi pogoji za dodelitev podpore. Vlagatelj oz. upravičenec mora pred objavo javnega razpisa pri AJPES biti registriran za opravljanje dejavnosti v okviru izmed ene izmed naštetih šifer, vlogi priložiti program usposabljanj, navesti število udeležencev, ki jih bo do določenega roka usposobil ter priloži poimenski seznam predavateljev, ki izpolnjujejo pogoje glede usposobljenosti. 

V 9. členu so opredeljena merila za izbor vlog prispelimi na javni razpis, se izberejo vloge, ki dosežejo minimalni vstopni prag 51 točk.
V 10. členu so opredeljene finančne določbe pri čemer je podana oblika stroška ter njegova višina ter izplačila.

V 12. členu so opredeljeni zahtevek za izplačilo. Določene so obveznosti, ki jih mora izpolnjevati upravičenec ob oddaji zahtevka za izplačilo sredstev.

V 11. in 13. členu so opredeljene obveznosti upravičenca ter z njimi povezane upravne sankcije.

S 14. členom se ureja začetek veljavnosti uredbe.
PAGE  
2

